CELEX: 32019D1088
Language: el
Date: 2019-06-06 00:00:00
Title: Απόφαση (ΕΕ) 2019/1088 του Συμβουλίου, της 6ης Ιουνίου 2019, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας Μπισάου (2019-2024)

27.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 173/1
               
            
         ΑΠΟΦΑΣΗ (ΕΕ) 2019/1088 ΤΟΥ ΣΥΜΒΟΥΛΙΟΥ
         της 6ης Ιουνίου 2019
         για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας Μπισάου (2019-2024)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 17 Μαρτίου 2008, το Συμβούλιο εξέδωσε τον κανονισμό (ΕΚ) αριθ. 241/2008 (1) σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας Μπισάου (2), («συμφωνία») Η συμφωνία άρχισε να ισχύει στις 15 Απριλίου 2008, ανανεώθηκε σιωπηρά και παραμένει σε ισχύ.
                  
               
                     (2)
                  
                  
                     Με σύσταση της Επιτροπής το Συμβούλιο αποφάσισε στις 28 Φεβρουαρίου 2017 να εγκρίνει την έναρξη διαπραγματεύσεων με τη Δημοκρατία της Γουινέας Μπισάου για να συναφθεί νέο πρωτόκολλο εφαρμογής της συμφωνίας.
                  
               
                     (3)
                  
                  
                     Το προηγούμενο πρωτόκολλο της συμφωνίας έληξε στις 23 Νοεμβρίου 2017.
                  
               
                     (4)
                  
                  
                     Η Επιτροπή διαπραγματεύθηκε, εξ ονόματος της Ένωσης, νέο πρωτόκολλο. Αποτέλεσμα των διαπραγματεύσεων αυτών ήταν η μονογράφηση του πρωτοκόλλου στις 15 Νοεμβρίου 2018.
                  
               
                     (5)
                  
                  
                     Στόχος του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας Μπισάου (2019-2024) («πρωτόκολλο») είναι να δοθεί η δυνατότητα στην Ένωση και στη Δημοκρατία της Γουινέας Μπισάου να συνεργαστούν πιο στενά με σκοπό την προώθηση βιώσιμης αλιευτικής πολιτικής, της υπεύθυνης εκμετάλλευσης των αλιευτικών πόρων στα ύδατα της Γουινέας Μπισάου και των προσπαθειών της Γουινέας Μπισάου για την ανάπτυξη γαλάζιας οικονομίας.
                  
               
                     (6)
                  
                  
                     Για να διασφαλιστεί η ταχεία έναρξη των αλιευτικών δραστηριοτήτων των ενωσιακών σκαφών, το πρωτόκολλο θα πρέπει να εφαρμοστεί σε προσωρινή βάση από την υπογραφή του.
                  
               
                     (7)
                  
                  
                     Το πρωτόκολλο θα πρέπει να υπογραφεί και να εφαρμοστεί σε προσωρινή βάση, εν αναμονή της ολοκληρώσεως των διαδικασιών που απαιτούνται για την έναρξη ισχύος του,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η υπογραφή εξ ονόματος της Ένωσης του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας Μπισάου (2019-2024) εγκρίνεται με την επιφύλαξη της σύναψης του εν λόγω πρωτοκόλλου.
            Το κείμενο του πρωτοκόλλου επισυνάπτεται στην παρούσα απόφαση.
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης.
         
         
            Άρθρο 3
            Το πρωτόκολλο εφαρμόζεται σε προσωρινή βάση από την ημερομηνία υπογραφής (3), ενόσω εκκρεμεί η έναρξη ισχύος του. εν αναμονή της ολοκλήρωσης των διαδικασιών που απαιτούνται για την έναρξη ισχύος του.
         
         
            Άρθρο 4
            Η παρούσα απόφαση αρχίζει να ισχύει την ημερομηνία έκδοσής της.
         
         
            Λουξεμβούργο, 6 Ιουνίου 2019.
            
               
                  Για το Συμβούλιο
               
               
                  Η Πρόεδρος
               
               A. BIRCHALL
            
         
         
            (1)  Κανονισμός (ΕΚ) αριθ. 241/2008 του Συμβουλίου, της 17ης Μαρτίου 2008, σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας Μπισάου (ΕΕ L 75 της 18.3.2008, σ. 49).
         
            (2)  Συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας-Μπισσάου για την περίοδο από 16 Ιουνίου 2007 έως 15 Ιουνίου 2011 (ΕΕ L 342 της 27.12.2007, σ. 5).
         
            (3)  Η ημερομηνία προσωρινής εφαρμογής του πρωτοκόλλου θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.